ગુજરાતમાં સૌથી મોટી સમસ્યા પાર્કિગ અને ટ્રાફિક સેન્સની છે. રાજ્યના શહેરો વાહનોથી એટલા બઘા ભરચક બન્યા છે કે લોકોને ચાલવાની જગ્યા પણ મળતી નથી. રાજ્યના શહેરોમાં વાહન ચલાવવાની સેન્સ કેળવાઇ નથી. જ્યાં સુધી દંડ નહીં થાય ત્યાં સુધી ટ્રાફિક નિયમન થવાનું નથી. અમદાવાદના કોઇપણ વિસ્તારમાં ગાડી પાર્ક થતી નથી. પાર્કિંગ ન હોય ત્યાં રોડ સાઇડે ગાડી પાર્ક કરવામાં આવે છે. રાજકોટ શહેરમાં એવો નિયમ લાવવામાં આવ્યો છે કે રોડ સાઇડે પાર્કના ચાર્જ ચૂકવવા પડશે, પરંતુ તેનો કોઇ ઉકેલ નથી. મુંબઇના વાહનોની સરખામણીએ અમદાવાદમાં ઓછા વાહનો હશે તેમ છતાં મુંબઇની લેન સિસ્ટમ આજે વખણાય છે. ચંદીગઢની ટ્રાફિક વ્યવસ્થા દેશમાં નંબર વન છે. ખોટું ડીપર કરો તો પણ દંડ ભરવો પડે છે. દેશના સ્માર્ટ સિટી અને ક્લિન સિટીના એવોર્ડ આપવામાં આવે છે પરંતુ એક એવોર્ડ બેસ્ટ ટ્રાફિક સેન્સ સિટીનો પણ આપવામાં આવે તો ગુજરાત ધન્ય બની જાય.